Nordjyllands Politi har fået nok. Nu kommer en ung mand for retten.
[b]Opdateret 15.40[/b]

Det ottende indbrud blev det sidste for en 21-årig mand fra Frederikshavn. I hvert fald for nu. Mandag aften begik han indbrud i den gamle biograf i Vrå. Det var ottende gang, manden var på færde. - Nu måtte vi gøre noget, inden der skete mere, siger Politifuldmægtig Rune Vestergaard fra Nordjyllands Politi. Den 21-årige har blandt andet tidligere begået indbrud i en sparekasse, hvor han stjal designermøbler og lamper. I alt skønner politiet, at de otte indbrud har givet et samlet udbytte på omkring 150.000 kroner. Manden er nu varetægtsfængslet i foreløbigt fire uger med den begrundelse, at der var en risiko for gentagelse, samt at den 21-årige kunne vanskeliggøre den videre efterforskning.